

**ข้อสอบ Pre O-net**

**กลุ่มสาระการเรียนรู้สังคมศึกษา ศาสนาและวัฒนธรรม**

 **ชั้นประถมศึกษาปีที่ 6**

**ครั้งที่ 1/2559**

**กลุ่มสถานศึกษาในเขตพื้นที่ที่ 17 (บ้านโต้น หนองแวง พระบุ)**

**ชื่อ...................................................................................ชั้นประถมศึกษาปีที่ 6**

**โรงเรียน....................................... วันที่.............เดือน.........................พ.ศ.2559**

**คำชี้แจง**

**ข้อสอบทั้งหมดมี 2 ตอน จำนวน 40 ข้อ**

**ตอนที่ 1** แบบปรนัย 4 ตัวเลือก เลือก 1 คำตอบที่ถูกที่สุด

จำนวน 35 ข้อ ข้อละ 2.5 คะแนน รวม 87.5 คะแนน

**ตอนที่ 2** แบบปรนัยหลายตัวเลือก เลือก 1 คำตอบที่ถูกที่สุด จากตัวเลือก 1-10 เติมในช่องว่างแล้วทำให้ ข้อความสมบูรณ์ถูกต้อง และนำตัวเลขหน้าข้อความที่เป็นคำตอบไประบายในกระดาษคำตอบ

จำนวน 5 ข้อ ข้อละ 2.5 คะแนน รวม 12.5 คะแนน

รวม 100 คะแนน

ข้อสอบ Pre O-net กลุ่มสาระการเรียนรู้สังคมศึกษา ศาสนาและวัฒนธรรม

กลุ่มสถานศึกษาในเขตพื้นที่ที่ 17 (บ้านโต้น หนองแวง พระบุ) ชั้นประถมศึกษาปีที่ 6

ครั้งที่ 1/2559

....................................................................................................................................................................................

ตอนที่ 1 แบบปรนัย 4 ตัวเลือก เลือก 1 คำตอบที่ถูกที่สุด

จำนวน 35 ข้อ ข้อละ 2.5 คะแนน รวม 87.50 คะแนน

1. พระพุทธเจ้าทรงปรินิพพานตรงกับวันใด

 1. มาฆบูชา

 2. วิสาขบูชา

 3. อาสาฬหบูชา

 4. ออกพรรษา

2. เบญจศีลข้อ งดเว้นจากการทำลายชีวิต คู่กับเบญจธรรมในข้อใด

 1. ฝึกให้มีเมตตา

2. ฝึกให้มีสัมมาอาชีวะ

 3. ฝึกให้มีกามสังวร

 4. ฝึกให้มีสติสัมปชัญญะ

3. จุดมุ่งหมายของศาสนาทุกศาสนาคืออะไร

 1. มุ่งสอนให้นับถือพระเจ้า

2. มุ่งสอนให้ทุกคนทำความดีละเว้นความชั่ว

3. มุ่งสอนให้เชื่อในเรื่องวิญญาณ

4. มุ่งสอนให้เชื่อในเรื่องชาติกำเนิด

4. ในวันเข้าพรรษาพุทธศาสนิกชนมักปฏิบัติอย่างไร

1. ทอดกฐิน

2. เวียนเทียน

3. ถวายเทียนพรรษา

 4. จัดงานเลี้ยง

5. บัญญัติ 10 ประการเป็นคำสอนของศาสนาใด

 1. คริสต์

 2. อิสลาม

 3. พุทธ

4. พราหมณ์ – ฮินดู

6. ทำไมสุนัขจิ้งจอกในเรื่องสัพพทาฐิชาดก จึงควบคุมสัตว์ป่าได้

 1. เพราะสุนัขจิ้งจอกมีกำลังมาก

2. เพราะสุนัขจิ้งจอกเป็นผู้นำที่ดี

 3. เพราะท่องให้สำหรับกล่อมให้คนอื่นเชื่อฟัง

4. เพราะสัตว์ป่ากลัวสุนัขจิ้งจอก

7. พระราชปณิธานของพระบาทสมเด็จพระเจ้าตากสินมหาราช ข้อใดถูกต้อง

‘อันตัวพ่อชื่อว่าพระยาตาก ทนทุกข์ยากกู้ชาติพระศาสนา

ถวายแผ่นดินให้เป็นพุทธบูชา แด่ศาสนาสมณะพระพุทธโคดม...’

 1. พระองค์ทรงนับถือศาสนาพุทธ

 2. พระองค์จะทรงทำบุบำรุงพระพุทธศาสนา

 3. จะทำให้ชาติไทยมีศาสนาพุทธไว้ศึกษา

 4. ถูกทุกข้อ

8. บุคคลใดต่อไปนี้ปฏิบัติตนไม่ ตรงกับลักษณะของพลเมืองดี

 1. ชมพู ชอบไปฟังคำปราศรัยทางการเมือง

 2. ชนะชอบไปประกวดร้องเพลงตามงานต่างๆ

 3. โชคชัย ทำการค้าผลกำไรตกต่ำจึงไม่ไปชำระภาษี

 4. ชวนชม ซื้อสินค้าจากผู้พิการทางสายตา แต่ไม่เคยนำไปใช้เอง

9. ข้อใดคือ “ความหลากหลายทางวัฒนธรรม”

 1. การรับประทานอาหารร่วมกัน

 2. การแต่งการตามสมัยนิยม

 3. การใช้ภาษาพูดที่แตกต่างในภูมิภาค

 4. การปฏิบัติตามกฎระเบียบของบ้านเมือง

10. บุคคลในข้อใด มีส่วนสนับสนุนการเลือกตั้งทั่วไปอย่างถูกต้อง

 1. ผู้ใหญ่บ้านช่วยเหลือหัวคะแนนในการแจกร่มกันฝน

 2. กำนันโปรย จัดรถรับ-ส่งให้ชาวบ้านทุกคนไปเลือกตั้ง

 3. ลุงปลื้ม ชวนญาติพี่น้องไปดูการนับคะแนนที่หน่วยเลือกตั้ง

 4. น้าปอง ประชาสัมพันธ์คนในชุมชนให้ไปใช้สิทธิเลือกตั้ง

11. ใครติดตามข้อมูลข่าวสารและเหตุการณ์ต่างๆในชีวิตประจำวันแล้วนำไปใช้ได้อย่างเหมาะสมที่สุด

 1. แดงนำข่าวไปเล่าให้เพื่อนในห้องฟังทุกวัน

 2. เขียวนำวิธีการล้างเท้าให้ปลอดภัยไปล้างเท้าก่อนเข้าบ้าน

 3. ขาวบันทึกเหตุการณ์ที่ตนเองสนใจแล้วเก็บไว้ในแฟ้มผลงาน

 4. ดำสรุปเหตุการณ์ที่น่าสนใจแล้วอ่านในรายการวิทยุของโรงเรียน

12. องค์กรปกครองส่วนท้องถิ่นและรัฐบาลมีบทบาทหน้าที่เหมือนหรือต่างกันอย่างไร

 1. เหมือนกันเพราะผู้แทนที่ได้มาจากการเลือกตั้ง

 2. เหมือนกัน เพราะผู้แทนที่ได้มาจากการแต่งตั้ง

 3. ต่างกัน เพราะรัฐบาลดูแลในส่วนกลาง องค์กรปกครองส่วนท้องถิ่นดูแลเฉพาะที่รัฐบาลมอบหมาย

 4. ต่างกัน เพราะรัฐบาลดูแลในส่วนกลาง องค์กรปกครองส่วนท้องถิ่นดูแลเฉพาะส่วนที่ได้รับมอบหมาย

13. ใครปฏิบัติกิจกรรมส่งเสริมประชาธิปไตยได้อย่างเหมาะสมที่สุด

 1. เขียวติดตามผลการเลือกตั้ง

 2. แดงบริจาคเงินให้กับพรรคการเมือง

 3. ดำช่วยเจ้าหน้าที่ติดป้ายประชาสัมพันธ์การเลือกตั้ง

 4. ขาวเข้าร่วมประชุมและแสดงความคิดเห็นกับคนในชุมชน

14. ข้อใด มิใช่ พระราชฐานะ และอำนาจของพระมหากษัตริย์

 1. ทรงเป็นเอกอัครศาสนูปถัมภก

 2. ทรงแต่งตั้งองค์มนตรี

 3. ทรงอยู่เหนือกฎหมายรัฐธรรมนูญ

 4. ทรงเป็นจอมทัพไทย

15. ข้อใดเป็นประโยชน์ของพิกัดทางภูมิศาสตร์

1. บอกแหล่งท่องเที่ยวที่สำคัญ

2. กำหนดทิศทางในการเดินทาง

3.บอกตำแหน่งที่ตั้งของสถานที่

4. ช่วยแสดงระยะทางจากที่หนึ่งไปยังอีกที่หนึ่ง

16. ทิวเขาใดกั้นพรมแดนระหว่างไทยกับเมียนมาร์

1. เทือกเขาตะนาวศรี

2.เทือกเขาสันกาลาคีรี

3. เทือกเข้าเพชรบูรณ์

4. เทือกเขาสันกำแพง

17. ต้องการทราบว่าจังหวัดขอนตนเองมีอาณาเขตติดต่อกับจังหวัดใดบ้าง ควรใช้แผนที่ชนิดใด

 1. แผนที่ทางกายภาพ

2. แผนที่รัฐกิจ

3. แผนที่เศรษฐกิจ

4. แผนที่เฉพาะกิจ

18. แผ่นดินไหวเกิดขึ้นได้อย่างไร

1. การเกิดคลื่นรุนแรงในมหาสมุทร

2. การสร้างอาคารที่อยู่อาศัยสูง ๆ

3. การเคลื่อนตัวของแมกมาใต้เปลือกโลก

4. การเกิดความกดดันของอากาศที่แตกต่างกัน

19. ข้อใดเป็นผลดีที่แหล่งอุตสาหกรรมขยายไปสู่ชนบท

1. ทำให้สิ่งแวดล้อมในชนบทดีขึ้น

2. ชาวชนบทไม่อพยพทำงานในเมือง

3. อำนวยความสะดวกสบายแก่คนในชนบท

4. น้ำเสียจะไม่เกิดขึ้นในชุมชนเมือง

20. การย้ายถิ่นของประชากรเข้ามาในชุมชนเมืองส่งผลต่อชุมชนชนบทอย่างไร

1. สิ่งแวดล้อมเสื่อมโทรม

2. ขาดแคลนแรงงานในชนบท

3. ประชากรของประเทศลดลง

4. ทรัพยากรธรรมชาติลดลง

21. หลักฐานใดที่แสดงถึงประวัติศาสตร์สมัยอยุธยา

1. อนุสาวรีย์ยุทธหัตถี จ.สุพรรณบุรี

2. อนุสาวรีย์พระเจ้าตากสินมหาราช

3. อนุสาวรีย์พระยาเม็งรายมหาราช

4. อนุสาวรีย์พระบาทสมเด็จพระจุลจอมเกล้าเจ้าอยู่หัว

22. การก่อตั้งกลุ่มอาเซียน มีจุดมุ่งหมายทางด้านใด

1. สังคม เศรษฐกิจ ทหาร

2. ทหาร วัฒนธรรม สังคม

3. เศรษฐกิจ วัฒนธรรม สังคม

4. วัฒนธรรม เศรษฐกิจ ทหาร

23. สุโขทัยมีความสัมพันธ์กับจีนทางด้านใด

1. การค้าขาย

2. การนำช่างปั้นจากจีน

3. การเมืองการปกครอง

4. การค้าขาย และนำช่างปั้นเครื่อง

24. ลักษณะภูมิศาสตร์ของอยุธยาที่เหมาะสมทางด้านยุทธศาสตร์คืออะไร

1. อยุธยาเป็นศูนย์กลางการค้าขาย

2. อยุธยาเป็นที่ราบลุ่มฤดูน้ำจะเกิดน้ำหลาก

3. อยุธยาเป็นศูนย์กลางของการเผยแพร่ศาสนา

4. อยุธยาเป็นศูนย์รวมของพืชพันธุ์ธัญญาหาร

25. ภูมิปัญญาด้านวรรณกรรมสมัยอยุธยา ตรงกับข้อใด

1. มัทนะพาธา

2. พระอภัยมณี

3. นิราศภูเขาทอง

4. มหาชาติคำหลวง

26. เหตุการณ์ใดที่ทำให้เกิดการเปลี่ยนแปลงทางสังคมไทยครั้งสำคัญที่สุด

1. การยกเลิกจตุสดมภ์

2. การยกเลิกระบบศักดินา

3. การปฏิรูปการศึกษาสมัยรัชกาลที่ 5

4. การยกเลิกระบบไพร่และระบบทาสในสมัยรัชกาลที่ 5

27. .ใครอนุรักษ์ภูมิปัญญาไทยได้ดีที่สุด

1. น้ำหวานสะสมโบราณวัตถุไว้ที่บ้าน

2. เขมมิกนำวัฒนธรรมไทยไปเผยแพร่

3. พิทยาเช่าซื้อพระพุทธรูปมาบูชา

4. พิแสนขายของเก่าให้ต่างชาติ

28. หลักเศรษฐกิจพอเพียง สอดคล้องกับข้อใดมากที่สุด

1. ไม่พึ่งพาผู้อื่น

2. ไม่กู้หนี้ยืมสิน

3. ไม่ฟุ่มเฟือยประหยัด

4. ไม่ใช้เทคโนโลยีในการผลิต

29. เพราะตุใดการใช้วิธีการทางประวัติศาสตร์เป็นเครื่องมือในการสืบค้นเหตุการณ์ในอดีต จึงทำให้รู้เรื่องราวได้ใกล้เคียงความจริงในอดีตมากที่สุด

 1. มีวิธีการสืบค้นค่อนข้างซับซ้อน

 2. มีขั้นตอนการค้นคว้าที่ละเอียดรอบคอบ

 3. มีการสรุปผลที่ทำได้ค่อยข้างรัดกุม

 4. มีการทดลองเพื่อเห็นผลจริง

30. วิธีการทางประวัติศาสตร์มีความสำคัญต่อการศึกษาเรื่องราวในอดีตอย่างไร

 1. ช่วยสืบค้นข้อมูลต่างๆได้ง่ายมากขึ้น

 2. ช่วยลดภาระในการค้นคว้าข้อมูลบางส่วนลงไป

 3. ช่วยให้เราได้ข้อมูลในการศึกษาที่มีความน่าเชื่อถือ

 4. ช่วยเพิ่มข้อมูลในการศึกษาเรื่องราวในอดีตมากขึ้น

31. ความคล้ายคลึงด้านเศรษฐกิจภูมิภาคเอเชียตะวันออกเฉียงใต้ส่งผลต่อภูมิภาคอย่างไร

 1. เกิดการแลกเปลี่ยนทางการค้า

 2. ช่วยพัฒนาคุณภาพของสินค้า

 3. ทำให้เกิดการแข่งขันทางการค้าขึ้น

 4. สินค้าเป็นที่ต้องการของกันและกัน

32. คนในเมืองสุโขทัยนี้ มักทาน มักทรงศีล มักโอยทาน จากจารึกสุโขทัยสะท้อนให้เห็นผลงานด้านใดของพ่อขุน

 รามคำแงมหาราช

 1. สุโขทัยเป็นศูนย์กลางการค้าขาย

 2. สุโขทัยเป็นศูนย์กลางทางพระพุทธศาสนาและวัฒนธรรม

 3. ทรงเป็นผู้นำการปกครองในลักษณะพ่อปกครองลูก

 4. ทรงประดิษฐ์อักษรไทยอันเป็นเอกลักษณ์สำคัญของชาติไทย

33. รูปแบบการปกครองส่วนกลางสมัยอยุธยาตอนต้นคือข้อใด

 1. กรมกลาโหมและกรมมหาดไทย

 2. กรมเวียง กรมวัง กรมคลัง กรมนา

 3. เมืองหน้าด่าน หัวเมืองชั้นใน หัวเมืองชั้นนอก ประเทศราช

 4. หัวเมืองฝ่ายเหนือ หัวเมืองฝ่ายใต้ หัวเมืองชายทะเลและหัวเมืองตะวันออก

34. ภูมิปัญญาในข้อใดเป็นสถาปัตยกรรมในสมัยอยุธยา

 1. พระปรางค์วัดพุทไธศวรรย์

 2. เจดีย์ทรงพุ่มข้าวบิณฑ์วัดมหาธาตุ

 3. พระพุทธรูปทรงเครื่องวัดหน้าพระเมรุ

 4. พระแท่นบรรทมที่ประดิษฐานอยู่ในวิหารเกวัดอินทาราม

35. เพราะเหตุใดในช่วงแรกของการสถาปนากรุงรัตนโกสินทร์ การสร้างพระราชวัง และวัดจึงมีรูปแบบเหมือนใน

 สมัยอยุธยา

 1. เฉลิมพระเกียรติยศพระมหากษัตริย์

 2. มีผู้คนส่วนใหญ่สืบเชื้อสายจากชาวอยุธยา

 3. เพื่อสร้างขวัญและกำลังใจให้กับราษฎร

 4. ให้ชาวต่างชาติที่เดินทางเข้ามาเกิดความเชื่อถือ

**ตอนที่ 2** แบบปรนัยหลายตัวเลือก เลือก 1 คำตอบที่ถูกที่สุด จากตัวเลือก 1-10 เติมในช่องว่างแล้วทำให้ ข้อความสมบูรณ์ถูกต้อง และนำตัวเลขหน้าข้อความที่เป็นคำตอบไประบายในกระดาษคำตอบ

จำนวน 5 ข้อ ข้อละ 2.5 คะแนน รวม 12.5 คะแนน

1. สุโขทัย

2. อาสาฬหบูชา

3. ภาคใต้

4. ความเอื้อเฟื้อเผื่อแผ่

5.กรมสรรพากร

6. ความกตัญญู

7. มาฆบูชา

8. ภาคตะวันตก

9. กรมสรรพสามิต

10. อยุธยา

36. พระพุทธเจ้าทรงแสดงวาทปาติโมกข์ในวัน.............................

37. พรีมเป็นพนักงานของบริษัทญี่ปุ่นในประเทศไทยจะต้องไปชำระภาษีที่...................ภายในวันที่ 31 มีนาคม ของทุกปี

38. สังคมไทยเป็นสังคมที่มี..........................มาตั้งแต่โบราณ

39. มีมี่ต้องการเดินทางไปท่องเที่ยวใกล้กับแม่น้ำตาปีจะต้องเดินทางไปในภูมิภาค......................

40. สงครามยุทธหัตถีครั้งสำคัญในประวัติศาสตร์ไทยเกิดขึ้นในอาณาจักร................................

-----------------------------------------------------------------

เฉลย Pre O-net สังคมศึกษา ศาสนาและวัฒนธรรม ชั้นประถมศึกษาปีที่ 6

|  |  |  |  |  |  |  |  |
| --- | --- | --- | --- | --- | --- | --- | --- |
| ข้อ | เฉลย | ข้อ | เฉลย | ข้อ | เฉลย | ข้อ | เฉลย |
| 1. | 2 | 11. | 2 | 21. | 1 | 31. | 3 |
| 2. | 1 | 12. | 4 | 22. | 3 | 32. | 2 |
| 3. | 2 | 13. | 4 | 23. | 1 | 33. | 2 |
| 4. | 3 | 14. | 3 | 24. | 2 | 34. | 1 |
| 5. | 1 | 15 | 3 | 25. | 3 | 35. | 3 |
| 6. | 3 | 16. | 1 | 26. | 4 | 36. | 7 |
| 7. | 4 | 17. | 2 | 27. | 2 | 37. | 5 |
| 8. | 3 | 18. | 3 | 28. | 2 | 38. | 4 |
| 9. | 3 | 19. | 2 | 29. | 2 | 39. | 3 |
| 10. | 4 | 20 | 2 | 30. | 3 | 40. | 10 |